section_heading: Radnja
paragraph_text: U međuvremenu se Obi-Wan i Qui-Gon susretnu s Darthom Maulom i započne njihov duel svjetlosnim mačevima. Unatoč Maulovim nevjerojatnim vještinama, Obi-Wan i Qui-Gon ga prisiljavaju na privremeno povlačenje; međutim Obi-Wan u jednom trenutku zaostane za njima dvojicom nakon što ga Maul baci s platforme, a kada ih sustigne privremena energetska barijera onemogućava ga da im se pridruži u borbi. Suočen samo s Qui-Gonom, Maul mu zabija mač kroz prsa, smrtno ga ranivši. U tom trenutku dolazi Obi-Wan i u sukobu bijesa presiječe Maulov dvostruki svjetlosni mač, a uskoro i njega samog. Na samrti Qui-Gon zamoli Obi-Wana da bude učitelj Anakinu. Palpatine je izabran za novog vrhovnog kancelara Republike, a Gunray je poslan na suđenje za svoje zločine. Obi-Wan postaje pravim Jedi vitezom, a vijeće Jedija prihvaća Anakina kao njegovog učenika. Međutim, Jedijima još uvijek nije jasna iznenadna pojava Sitha pa se oni na Qui-Gonovom sprovodu pitaju je li Darth Maul bio Sith lord ili samo njegov učenik budući se oni uvijek pojavljuju u paru. Na završnoj ceremoniji, Padme donosi dar zahvalnosti i prijateljstva Gunganovcima.